section_heading: Životopis
paragraph_text: 2017. godinu Lučić-Baroni započela je na najbolji mogući način. Na Australian Open je došla kao 79. tenisačica svijeta i u prvom kolu pobijedila Kineskinju Wang 4-6, 6-3, 6-4. U drugom kolu Lučić-Baroni je napravila veliko iznenađenje i pobijedila 3. nositeljicu Agnieszka Radwańska 6-3, 6-2. Treće kolo je najbolji plasman koji je Lučić-Baroni ostvarila na Australian Open. No, ona se tu nije zaustavila pa je trećem kolu bila bolja od grčke tenisačice Maria Sakkari 3-6, 6-2, 6-3. U osmini finala pobijedila je američku tenisačicu Jennifer Brady 6-4, 6-2 i plasirala se u četvrtinu finala. U četvrtini finala Lučić-Baroni je priredila još jedno veliko iznenađenje pobijedivši 5. nositeljicu, Čehinju Karolína Plíšková, 6-4, 3-6, 6-4 i tako se plasirala u polufinale Grand Slam turnira prvi put posle 18 godina i Wimbledon 1999. U polufinalu za Lučić-Baroni je ipak bila prejaka 2. tenisačica svijeta, Amerikanka Serena Williams svladavši je sa 6-2, 6-1 poslije 50 minuta borbe. Poslije Australian Open Lučić-Baroni je ostvarila najbolji plasman u karijeri te se po prvi puta u karijeri našla među top 30 tenisačica svijeta te je od 30. siječnja 2017. na 29. mjestu WTA liste